62017TJ0734_INF
Presuda Općeg suda (drugo vijeće) od 26. ožujka 2020. – ViaSat protiv Komisije
(predmet T-734/17)
„Pristup dokumentima – Uredba (EZ) br. 1049/2001 – Operator pokretnih satelitskih sustava – Dokumenti koje je Komisiji dostavio kandidat odabran u okviru postupka javne nabave – Prešutno i izričito odbijanje pristupa – Izuzeće u vezi sa zaštitom komercijalnih interesa treće osobe – Prevladavajući javni interes – Djelomično odbijanje pristupa”
1.
Institucije Europske unije – Pravo javnosti na pristup dokumentima – Uredba br. 1049/2001 – Komisijino nepoštovanje rokova za davanje odgovora na zahtjev za pristup – Prešutna odluka o odbijanju – Stavljanje izvan snage donošenjem izričite odluke o odbijanju – Mogućnost podnošenja tužbe protiv prešutne odluke – Nepostojanje
(Uredba br. 1049/2001 Europskog parlamenta i Vijeća, čl. 7. i 8.)
(t. 16., 17.)
2.
Sudski postupak – Odluka ili uredba kojom je u tijeku postupka zamijenjen pobijani akt – Zahtjev za prilagodbu tužbe – Pretpostavke
(Poslovnik Općeg suda, čl. 86. st. 1. i 2.)
(t. 19.)
3.
Institucije Europske unije – Pravo javnosti na pristup dokumentima – Uredba br. 1049/2001 – Obveza institucije da pomaže podnositelju zahtjeva prije odbijanja njegova zahtjeva
(Uredba br. 1049/2001 Europskog parlamenta i Vijeća, čl. 6. st. 2.)
(t. 24., 25.)
4.
Institucije Europske unije – Pravo javnosti na pristup dokumentima – Uredba br. 1049/2001 – Izuzeća od prava na pristup dokumentima – Zaštita poslovnih interesa – Odbijanje pristupa – Obveza obrazlaganja – Doseg – Mogućnost oslanjanja na opće pretpostavke koje su primjenjive na određene kategorije dokumenata
(Uredba br. 1049/2001 Europskog parlamenta i Vijeća, čl. 4. st. 2. t. 1.)
(t. 38.-41.)
5.
Institucije Europske unije – Pravo javnosti na pristup dokumentima – Uredba br. 1049/2001 – Izuzeća od prava na pristup dokumentima – Zaštita poslovnih interesa – Područje primjene – Ponude koje su podnijeli ponuditelji u postupku javne nabave – Uključenost – Opća pretpostavka primjene izuzeća od prava na pristup
Uredba br. 1049/2001 Europskog parlamenta i Vijeća, čl. 4. st. 2. t. 1.)
(t. 42., 43., 55., 57.-59., 61.-63., 97.)
6.
Institucije Europske unije – Pravo javnosti na pristup dokumentima – Uredba br. 1049/2001 – Izuzeća od prava na pristup dokumentima – Odbijanje pristupa – Mogućnost oslanjanja na opće pretpostavke koje su primjenjive na određene kategorije dokumenata – Obveza pojedinačnog razmatranja svih dokumenata obuhvaćenih zahtjevom za opći pristup – Nepostojanje
(Uredba br. 1049/2001 Europskog parlamenta i Vijeća, čl. 4.)
(t. 45., 65., 92.)
7.
Institucije Europske unije – Pravo javnosti na pristup dokumentima – Uredba br. 1049/2001 – Izuzeća od prava na pristup dokumentima – Zaštita poslovnih interesa – Prevladavajući javni interes koji opravdava otkrivanje dokumenata – Pozivanje na načelo transparentnosti – Nužnost uzimanja u obzir posebnih razmatranja u vezi s konkretnim slučajem – Teret dokazivanja
(Uredba br. 1049/2001 Europskog parlamenta i Vijeća, čl. 4. st. 2.)
(t. 44., 76.-79., 81.-86., 97.)
8.
Institucije Europske unije – Pravo javnosti na pristup dokumentima – Uredba br. 1049/2001 – Izuzeća od prava na pristup dokumentima – Zaštita poslovnih interesa – Pozivanje na opću pretpostavku primjene izuzeća na zatražene dokumente – Učinci primjene pretpostavke – Djelomično otkrivanje sadržaja – Isključenost
(Uredba br. 1049/2001 Europskog parlamenta i Vijeća, čl. 4. st. 2. t. 1. i st. 6.)
(t. 92.-94., 97., 98.)
9.
Institucije Europske unije – Pravo javnosti na pristup dokumentima – Uredba br. 1049/2001 – Iznimke od načela pristupa dokumentima – Odbijanje koje se temelji na više izuzeća – Dopuštenost
(Uredba Europskog parlamenta i Vijeća br. 1049/2001)
(t. 96.)
Predmet
Zahtjev na temelju članka 263. UFEU-a, kojim se traži poništenje prešutne Komisijine odluke kojom se odbija ponovni tužiteljev zahtjev od 10. srpnja 2017. za pristup svim informacijama koje su dostavila društva Inmarsat plc, Inmarsat Ventures ili njihova društva kćeri prilikom njihova sudjelovanja u postupku javne nabave Europske unije u kojem je donesena Odluka Komisije 2009/449/EZ od 13. svibnja 2009. o odabiru operatora paneuropskih sustava za pružanje pokretnih satelitskih usluga (MSS) (SL 2009., L 149, str. 65.), i svim dopisima koje su u tu svrhu razmijenili Inmarsat i Komisija, te poništenje Odluke Komisije C(2018) 180 final od 11. siječnja 2018., kojom se odbija pristup tim informacijama.
Izreka
1.
Obustavlja se postupak odlučivanja o zakonitosti prešutne Komisijine odluke kojom se odbija ponovni tužiteljev zahtjev od 10. srpnja 2017. za pristup svim informacijama koje su dostavila društva Inmarsat plc, Inmarsat Ventures Ltd ili njihova društva kćeri prilikom njihova sudjelovanja u postupku javne nabave Europske unije u kojem je donesena Odluka Komisije 2009/449/EZ od 13. svibnja 2009., o odabiru operatora paneuropskih sustava za pružanje pokretnih satelitskih usluga (MSS), i svim dopisima koje su u tu svrhu razmijenili Inmarsat i Komisija.
2.
U preostalom se dijelu tužba odbija.
3.
Društvu ViaSat, Inc. nalaže se da uz tri četvrtine vlastitih troškova, snosi i tri četvrtine troškova Europske komisije i društva Inmarsat Ventures.
4.
Europskoj komisiji nalaže se da uz četvrtinu vlastitih troškova snosi i četvrtinu troškova društava ViaSat i Inmarsat Ventures.